Darrera del nostre programa, tots aquests companys podran veure reflectits els seus posicionaments:

1. Defensa dels drets humans dels ciutadans:

* Garantir els recursos per a tothom

(recollits tant a la constitució -art 35 (dret al treball), art 40 (prendre accions per a aconseguir la plena ocupació) i art 41 (prestacions socials substitutòries)1 art 47 ( dret a habitatge digne)2 art 33-3 (la propietat privada supeditada a les necessitats socials) art 128 (riquesa del país i intervenció de les empreses privades supeditada a les necessitats general) art 39 (protecció econòmica, social… de la família) art 49 (disminuïts) art (3a edat)- com a l'Estatut de Catalunya -E.C. art 16 i ss (drets personals), art 23 (salut) art 24 (persones amb disminucions)8, art 25 (prestacions substitutòries del treball) art 26 (habitatge digne)art 24.3 (renda garantida de ciutadania)1

* garantir els serveis per a tothom.

-art 27 (educació)4 art 43 (salut)5. art 44 (cultura i ciència)6 art 45 (defensa medi ambient)7 i E.C. art 21 (educació)

* garantir els drets a tothom.

-art 24 i ss. (justícia) art 119 (gratuïtat de la justícia)2

1. Lluita contra la corrupció i transparència

Es revisarà tota l'actuació consistorial dels últims 12 anys i es denunciarà tota irregularitat descoberta qualificable de delitcte de suborn, tràfic d'influències, malversació i frau.

De la mateixa manera es revisaran tots aquells contractes, especialment amb grans empreses que s'hagin establert al nostre municipi i que alhora han contribuït en gran mesura a la decadència del comerç de proximitat local.

1. Auditoria del deute.

Es realitzarà, com a part del punt B, i en cas que sigui evident l'existència d'un deute il·legítim, s'aplicaran els protocols pertinents, encaminats a què aquells que l'han produïda siguin qui la paguin -a més a més dels efectes judicials que corresponguin-.

1. Democratització i descentralització municipals:

Configuració de Comitès de barri i Assemblees de Ciutadans que alhora que permeten l'establiment d'un Pressupost Participatiu tendent al 100% permeti la descentralització de les decisions i dels serveis.

1Establirem la renda bàsica garantida, completant les ajudes de tot tipus que rebi cada família -augmentarem la dotació de personal a Benestar Social i fiscalitzarem la seva tasca alhora- amb la instauració d'una moneda local -l'arenyenc- que amb un valor equivalent a l'euro, servirà per a accedir a bens i serveis del comerç i la indústria local. Aquest acord amb el petit i mitjà empresari locals -els afavorirà, permetent mantenir la seva activitat i les seves plantilles-. El projecte es tancarà amb el retorn dels arenyencs bescanviats a l'Ajuntament amb el contravalor de 0'90 euros per arenyenc.

Es crearà un Centre d'atenció i alberg per a aquelles persones que els calgui -això farà possible alliberar a les associacions del tercer sector locals d'aquelles activitats que amb molt bona intenció són de caràcter caritatiu quan haurien d'ésser de justícia social. De ben segur aquestes estaran implicades com a personal complementari de voluntariat afegit al personal professional necessari. Aquestes organitzacions -l'àmplia majoria pertanyen a l'Església- podran aportar fons, com si del pagament de l'IBI es tractés, necessaris per a realitzar dita assistència.

2 Mentre no puguem impedir els desnonaments , el que farem serà:

1. No participar de cap manera en ells.
2. Posarem tots els impediments possibles a que es faci efectiu el mateix.
3. Aconseguir que les persones afectades, el mateix dia que siguin desnonades passin a residir en un pis social. Alhora es treballarà per a que una part dels immobles buits -més d'un miler- entrin a formar part d'una borsa municipal de pisos en lloguer social.
4. Fer els possibles per a què quan sigui una entitat bancària, li quedi clar que les mateixes han de triar entre tenir una actitud favorable als drets humans dels ciutadans o bé es convertiran en enemigues del consistori. Contra els desnonaments agilitzarem tots els tràmits legals possibles per a que els mateixos es facin càrrec de tot allò que legalment se'ls pugui obligar, en el temps més breu possible -IBI més elevat...-.

3 Mentre no s'eliminin les taxes judicials el consistori es farà càrrec de les mateixes en tots els casos que es pugui demostrar que el ciutadà no es pot fer càrrec.

4 Mentre no es porti a terme la derogació de la LOMCE, el consistori prendre totes les mesures pertinents per a prioritzar l'ensenyament públic al nostre poble. De la mateixa manera es dotarà d'un espai permanent a l'Escola d'Adults i es crearà un Centre Ocupacional i seran dotats per personal seleccionats mitjançant oposicions municipals.

5Mentre no es porti a terme la contrarreforma sanitària, l'Ajuntament es farà càrrec de tots aquells dèficits de personal produïts que posen en perill la bona salut dels convilatans. De la mateixa manera que no es permetrà que cap persona resident de fet al nostre terme municipal quedi exclosa de les cobertures sanitàries.

6 L'Ajuntament assignarà una part de les entrades als espais culturals de l'Ajuntament -Teatre, Museus...- i acords encaminats al mateix amb espais privats -Cinema Parroquial, Seràfics-, també esportius -Pavelló...- d'accés lliure per a persones que segons el sistema de baremació municipal es correspongui.

7El respecte pel medi ambient tindrà en compte, per exemple la necessitat de possibilitar la convivència entre els convilatans i els animals domèstics dels mateixos, fent possible alhora el manteniment d'un poble lliure d'excrements i uns animals domèstics no perseguits com a subjectes de denúncies i multes. El control dels animals i l'educació cívica dels seus propietaris llugarà un paper important. De la mateixa manera que es potenciarà l'aprofitament del medi natural mitjançant activitats respectuoses amb el mateix -agricultura ecològica...- i es posarà tot allò que estigui a l'abast del govern municipal per a trencar amb una economia especulativa -totxo, grans superficies...- revisant tots els acords i ordenances al respecte.

8Lluitant per a que la nostra orografia irregular no posi més impediments de mobilitat a les persones, tant amb problemes físics derivats de l'edat o de les malaties.